અનુષાએ ગુસ્સામાં જવાબ આપ્યા વગર જ ફોન ફેંકી દીધો અને ફરી રડવા લાગી. થોડી વાર પછી અનુષાને પોતે બોલેલા સંવાદ યાદ આવ્યા અને પસ્તાવાની લાગણીથી એનું મન ભરાઈ આવ્યું. એણે નિલયને લખ્યું:” મેં તમને હર્ટ કર્યા એ બદલ એક્સટ્રીમલી સોરી. મારે એમ નહોતું કેવું જોઈતું. નિલયે તરત વળતો જવાબ લખ્યો:”ઇટ્સ ઓકે, પણ તું સમજી ગઈ એ સારું થયું. તું ચાહે તો હું તારી સાથે આવીશ, ડૉક્ટર પાસે.” આ વાંચીને અનુષાની આંખમાંથી લાવા જેવાં ગરમ ગરમ આંસુ વહેવા લાગ્યાં. એને ટાઈપ કર્યું:” Please, for God’s sake, આ વાત બંધ કરો. હું નથી કરાવવા માંગતી કોઈ ટેસ્ટ્સ” બંને ઓફલાઈન થઇ ગયા. સંવાદનો સેતુ પડી ભાંગ્યો.